Läti mitmed šovinismi ning suurvene vaimu vaegusi põdevat ühiskondlikku organisatsiooni esitasid Riia  linnavalitsusele taotluse Eesti saatkonna juures meeleavalduse korraldamiseks.    Miitinguliste esindaja Juri Kotov ütles Delfile, et Riia kesklinnas Skolas 13 asuva Eesti Vabariigi suursaatkonna juures soovitakse korraldada 26. aprillil kell 12.30 miiting.    Meeleavaldusega tahetakse enda olemasolu meelde tuletada ning ettekäändena tuuakse ühe sündmuse meenutamise vajadus - Tallinnas Tõnismäel asunud "Nõukogude sõdur-vabastaja" monumendi teisaldamist. Delfi kinnitusel soovivad meeleavaldajad  "väljendada viha ja nördimust nõukogude kangelaste helge mälestuse küünilise solvamise üle".    Nn. antifašistide miitinguideed toetavad ka teised nõukogude nostalgiast läbi imbunud pisiliikumised nagu kohalik "Inimõiguste Komitee", "Leningradi Blokaadi Ühing", "Hitleri-vastase Koalitsiooni Võitlejate Assotsiatsioon" ja "Kasakate Ühendus".